A potom si uvedomíte, že nestíhate a vybiehate z kníhkupectva a zabudnete si knihu kúpiť, alebo si ju rýchlo kúpite a zabudnete čosi iné, čo ste mali, keď ste k nám prišli.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Niekedy sa stane, že sa u nás začítate do kníh, potom vás niekto vyruší a vy sa zarozprávate, alebo vás nikto nevyruší a začítate sa viac ako by ste chceli a potom si uvedomíte, že nestíhate a vybiehate z kníhkupectva a zabudnete si knihu kúpiť, alebo si ju rýchlo kúpite a zabudnete čosi iné, čo ste mali, keď ste k nám prišli.
## U nás v kníhkupectve
A preto sme u nás v kníhkupectve zriadili takú krabičku kam tie vaše zabudnuté a stratené veci odkladáme. Príďte sa pozrieť či tam nie je čosi vaše, čo vám chýba. A ak k nám chodia vaše dietka (z čoho sa veľmi tešíme!) si čítať, príďte sa pozrieť aj za ne. Je tam všeličo, od čiapok až po lego. No a keď už u nás budete, tak si pozrite novinkový pult a žánrové police a detský kútik a dajte si kávu. Ráno je tu menej ľudí a väčší pokoj, večer zas môžete niekoho stretnúť. Ale dávajte si pozor aby ste sa nezarozprávali, lebo to by ste si tu mohli čosi zabudnúť.
My sme si dnes nezabudli zbaliť knihy a vezieme ich na slávnostné odovzdávanie ceny Anasoft litera. Tam si rozložíme náš skladací pultík a ponúkneme vám knihy všetkých finalistiek a finalistov ale aj nové knihy, ktoré sa do výberu Anasfot litery možno dostanú na budúci rok.
To vlastne robíme stále. Stále vyberáme nejaké knihy podľa nejakých kategórii. László Krasznahorkai dostal Nobelovu cenu za literatúru, tak sme spravili vyber maďarskej beletrie: Ágota Kristóf, Péter Esterházy, Tibor Noé Kiss, Sándor Márai, Pál Závada,...
Minulý týždeň sme mali u nás jedno uvedenie kníh a jedno veľkolepé čítanie. Bolo vás tu neúrekom a bolo to veľmi milé. Uvádzala sa kniha Čierna skrinka demokracie a Robert Roth čítal z textov Bohuslava Martinů, čím odštartoval skvelý festival Konvergencie (festival ešte neskončil, pozrite si ich program a choďte sa liečiť hudbou!). Bolo to posledné tohtoročné podujatia v kníhkupeckom priestore. Podujatia ešte budú, ale do konca roka budú všetky v našej kaviarni.
Tento týždeň budú dve a obe vo štvrtok 23. 10. Doobeda bude podujatie pre deti s Miriam Halamičkovou o knihe Volanie močiara. Je to krásny príbeh nielen o adopcii. Mama a tato, ktorí ešte nie sú mama a tato, ale chceli by byť, nájdu pri močiari bábätko. Je trochu iné. Napríklad má žiabre a obrovské oči. Ľúbia ho okamžite a bez zaváhania. Každý človiečik si ale potrebuje overiť a zistiť, kto vlastne je a kam patrí. No a vo štvrtok večer vás pozývame privítať s nami vyzretý knižný debut Jany Cigánikovej Bernardína a iné ženy. Nicol Hochholczerová o knihe napísala: „Cez zážitky postáv, ktoré sú také osobné, až máme pri čítaní pocit, že by sa patrilo odvrátiť zrak, sa autorka dotýka spoločnej ženskej skúsenosti. Jej metafora tne do živého a zažiera sa pod kožu."
17. november je pre nás veľkým sviatkom. A ostane sviatkom bez ohľadu na to, či nám nejaká vláda prikáže či zakáže ísť v ten deň do práce. Sloboda je pre nás možnosť robiť už 36 rokov to, čo robíme s láskou – vyberať a ponúkať vám knihy. Budeme radi, keď tento sviatok oslávime spoločne nad u nás kníhkupectve.
Príďte k nám kedykoľvek v pracovné dni od 9:00 do 20:00 ale aj v sobotu od 10:00 do 15:00. Tešíme sa na vás.
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.